
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Αποφάσεως Εκδόσεως Περιοδικού Ναυτική Επιθεώ- 

.... 

Αναπροσαρμογή τελών Ε.Λ.Τ.Α. για την πληρωμή επιδομάτων σε 

άτομα με ειδικές ανάγκες. 

Ανάθεση έργου με μίσθωση την είσπραξη των πόρων του Ταμείου 

Γρεβενών σε 1 Πράκτορα. 

Αναγνώριση του νερού ΗΙδΑΚ προέλευσης Βουλγαρίας, ως φυσικού 

μεταλλικού νερού ......... ... 

Εγγραφές, μετεγγραφές και αποδεσμεύσεις ποδ/στών Β', Γ' Εθνι¬ 
κής Κατηγορίας και Ερασιτεχνών, άγων, περιόδου 1990 - 

1991 . . . ... 

Υπαγωγή του τακτικού προσωπικού της Κοινότητας Άκρων στις 

διατάξεις του Ν. 1188/81 . 

Υπαγωγή του τακτικού προσωπικού της Κοινότητας Ελληνικών 

στις διατάξεις του Ν. 1188/81 . 

Σύσταση στο Ν. Εύβοιας δημοτικού νομικού προσώπου, με τήν επω¬ 


νυμία «Σχολική Επιτροπή Γυμνασίου - Λυκείου Δήμου Σκύρου» 8 

Σύσταση στην Κοινότητα Αγ. Δημητρίου Ν. Ηλείας ίδιου Νομικού * 
προσώπου με το όνομα «Σχολική Επιτροπή Δημοτικού Σχολείου 
και Νηπιαγωγείου Αγ. Δημητρίου και Δημοτικού Σχολικού Κο- 

λοκυθά» . 9 

Υπαγωγή τακτικού προσωπικού Κοιν/τας Σπηλιάς στις δ/ξεις του 

Α' μέρους του Ν. 1188/81 .10 

Σύσταση αμιγούς δημοτικής επιχείρησης με το όνομα «Δημοτική 
Επιχείρηση Πολιτιστικής Ανάπτυξης Νίκαιας (ΔΕΠΑΝ) .... 11 
Τροποποίηση του άρθρου 7 της συστατικής πράξης ΔΕΑΔΑ ... 12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1912 (1) 

Τροποποίηση Αποφάσεως Εκδόσεως Περιοδικού Ναυτική Επιθεώ- 

ρηση. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπ’ όψη: 

α. Την Απόφαση ΥΦΕΘΑ ΓΕΝ/Β1-Ι Φ, 011.4/9/86 (Περί Εκδό¬ 
σεως Περιοδικού Ναυτική Επιθεώρηση. 

β. Το άρθρο 10 της Αποφάσεως ΥΕΘΑ 5η ΜΕΟ Φ. 042.5/1/ 
231730 από 8.3.81 Γενικός Κανονισμός Εκμεταλεύσεων Εξυπηρετή¬ 
σεων Προσωπικού Ε.Δ. 

γ. Την πρόταση του Αρχηγού του Γενικού Επιτελείου Ναυτικού, 
δ. Την αρ. Υ 1019/90 απόφαση του Πρωθυπουργού περί καθορι¬ 
σμού αρμοδιοτήτων, αποφασίζουμε: 


1. Τροποποιούμε το άρθρο 13 της Αποφάσεως ΥΦΕΘΑ ΓΕΝ/Β1-Ι 
Φ. 011.4/9/86 από 7.7.86 σύμφωνα με το συνημμένο Παράρτημα 
«Α». 

ΤΡΟΠΟΠΟΙΗΣΗ ΑΠΟΦΑΣΕΩΣ ΥΦΕΘΑ ΓΕΝ/Β1-Ι 
Φ.011.4/9/86 από 7.7.86 

1. Στο άρθρο 13 της Αποφάσεως ΥΦΕΘΑ ΓΕΝ/Β1-Ι Φ.011.4/ 
9.86 από 7.7.86 να προστεθούν νέες παράγραφοι ως ακολούθως: 

α. Παραγρ. 7: Παράλληλα τα κεφάλαια που δεν προέρχονται από τον 
Κρατικό Π/Ύ (Επιχορηγήσεις κλπ.) θα κατατίθενται έντοκα σε Εμπο¬ 
ρική Τράπεζα για να υπάρχει το όφελος των τόκων, ενώ θα τηρείται 

4 στην ΓΓΝ καί σε κατάλληλο χρηματοκιβώτιο ένα μικρό ποσό για την 
κάλυψη των τρεχουσών αναγκών. 

^ β. Παραγρ. β: Γ ια τήν-παρακολούθηση των ποσών που θα κατατίθε- 

5 νται στην Τράπεζα θα τηρείται παράλληλα ειδικό βιβλίο καθώς και 
αντίστοιχος φάκελλος με τα δικαιολογητικά τής οικείας Τράπεζας. Με 

6 μέριμνα των Διευθυντών ΓΓΝ, ο υπόλογος διαχειριστής της ΓΓΝ για τα 
κεφάλαι του περιδοικού, θα ορισθεί και ως εκπρόσωπος διαχειρίσεως 

γ των χρημάτων που θα κατατίθενται έντοκα σε Εμπορική Τράπεζα σε 
λογαριασμό όψεως εφαρμοζόμενης ανάλογα της παραγράφου 8 του άρ¬ 
θρου 0511 του Ε.Ο.Υ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 12 Μαΐου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 
—-♦- 

Αριθ. Γ4α/Φ.221/οικ. 1060 Σχετ. 406 (2) 

Αναπροσαρμογή τελών Ε.Λ.Τ.Α. για την πληρωμή επιδομάτων σε 
άτομα με ειδικές ανάγκες. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΜΕΤΑΦΟΡΩΝ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Της παρ. 3 του άρθρου 5 του Ν. 958/79 αντικαταστάσεως των 
άρθρων 1, 2 και 5 του Ν. 1904/51. 

β) Του Ν.Δ/τος 321/69 (ΦΕΚ 205/69 Τ.Α.) όπως τροποποιήθηκε 
με το Ν.Δ. 1337/73. 

γ) Του Ν.Δ/τος 469/70, περί Οργανισμού και λειτουργίας των Τα¬ 
χυδρομείων σε συνδιασμό με τις διατάξεις του Π.Δ/τος 277/75, περί 
Νομικής μορφής και λειτουργίας της Ταχυδρομικής Υπηρεσίας κλπ. 

2. Την 193/79 Κ.Υ.Α., περί του τρόπου πληρωμής των μηνιαίων 
χρηματικών βοηθημάτων σε άτομα με ειδικές ανάγκες. 

3. Την Γ4α/Φ.221/2024/8.2.1989 (ΦΕΚ 108/1989 Τ.Β'), 
απόφασή μας, περί αναπροσαρμογής τελών Ε.Λ.Τ.Α., για την πλη¬ 
ρωμή επιδομάτων σε άτομα με ειδικές ανάγκες. 

4. Την 24/5652/0113/11.12.1989 απόφαση του Τπουργοΰ Με¬ 
ταφορών και Επικοινωνιών (ΦΕΚ 9068/20.12.1989 Τ.Β'), με την 
οποία αναπροσαρμόσθηκαν από 28.12.1989 τα ειδικά τέλη των 
Ε.Λ.Τ.Α., για τα ποσά που καταβάλλονται για την πληρωμή των μι¬ 
σθών, συντάξεων, επιδομάτων κλπ. στα δικαιούχα άτομα από 60 σε 70 
δραχμές. 

5. Το με αριθμ. 1111/5838/1754/31.1.1990 έγγραφο των Ελ¬ 
ληνικών Ταχυδρομείων (Ε.Λ.Τ.Α.), με το οποίο ζητούν την αναπροσαρ¬ 
μογή των τελών τους σύμφωνα με την (4) σχετική απόφαση, αποφασί¬ 
ζουμε: 

1. Τροποποιώντας την Γ4α/Φ.221/2024/8.2.1989 (ΦΕΚ. 108/ 
1989 Τ.Β’), απόφασή μου;, αναπροσαρμόζουμε από 1.1.1990 τα τέλη 
των Ε.Λ.Τ.Α. που καταβάλλονται για την πληρωμή των επιδομάτων 
στα δικαιούχα άτομα με ειδικές ανάγκες (τυφλούς, παραπληγικούς, 
κλπ.), από εξήντα (60) σε εβδομήντα (70) δραχμές. 

2. Η προκαλουμένη δαπάνη θα καλυφθεί από τις εγκεκριμένες πι¬ 
στώσεις στους Νομαρχιακούς Προϋπολογισμούς. 

Η απόφοιση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουνίου 1990 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΜΑΡΙΕΤΤΑ ΠΑΝΝΑΚΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. Φ22/οικ. 3551 ' (3) 

Ανάθεση έργου με μίσθωση την είσπραξη των πόρων του Ταμείου Γρε- 
βενών σε 1 Πράκτορα. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Το 14594/24.8.89 έγγραφο του ΤΣΑ, αποφασίζουμε: 

Καθορίζουμε τον αριθμό των προσώπων που μπορεί το Ταμείο Συ¬ 
ντάξεων Αυτ/στών να αναθέσει με μίσθωση έργου την είσπραξη των πό¬ 
ρων του Ταμείου στα Γρεβενά σε ένα (1) πράκτορα, σύμφωνα με τη διά¬ 
ταξη της παρ. 1 του άρθρου 14 του Κανονισμού του ΤΣΑ (Π.Δ. 669/ 
81) καθώς και του άρθρου 15 του Ν. 1735/87. 

Το έργο αυτό δεν ανάγεται στον κύκλο των καθηκόντων των υπαλλή¬ 
λων του ταμείου και δεν συνδέεται με το ωράριο εργασίας τους. 

Η σύμβαση θα είναι για ένα χρόνο και το προσόν που απαιτείται να 
έχει είναι το απολυτήριο Λυκείου ή εξαταξίου Γυμνασίου. 

Η αμοιβή του θα είναι σε ποσοστά επί των εισπράξεων τις οποίες 
πραγματοποιεί για τον κλάδο Συντάξεων και που δεν είναι πάντως δυ¬ 
νατό να υπερβαίνει το 4% σύμφωνα με τον Κανονισμό του Ταμείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Ιουνίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ ΠΡΟΝ. ΚΑΙ ΚΟΙΝ. ΑΣΦΑΛΙΣΕΩΝ 

Μ. ΕΒΕΡΤ Μ. ΓΙΑΝΝΑΚΟΥ 

-φ- 

Αριθ. Α1/4416 (4) 

Αναγνώριση του νερού ΗΙ5ΑΚ προέλευσης Βουλγαρίας, ως φυσικού με¬ 
ταλλικού νερού. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το Π.Δ. 112/89 «Οργανισμός του Υπουργείου Υγείας, Πρόνοιας 
και Κοιν. Ασφαλίσεων». 

2. Το ΠΔ 433/83 (ΦΕΚ 163/9.11.83 Τ.Α’) «για τους όρους εκμε¬ 
τάλλευσης και κυκλοφορίας στο Εμπόριο των φυσικών μεταλλικών νε¬ 
ρών». 

3. Η υπ’ αριθ. πρωτ. ΑΙΒ/5986/2.7.84 απόφαση, όπως τροποποι¬ 
ήθηκε με την αριθ. πρωτ. 3426/7.5.90 όμοια, με την οποία συγκροτή¬ 


θηκε Επιτροπή για να εισηγείται την έκδοση απόφασης που θα αφορά 
την αναγνώριση των φυσικών μεταλλικών νερών». 

4. Την από 11.5.90 αίτηση της «Α5ΤΙΚΑ ΕΠΕ» με την οποία ζη¬ 
τούν την αναγνώριση του νερού ΗΙ8ΑΚ προέλευσης Βουλγαρίας. 

5. Το με ημερομηνία 28.5.90 Πρακτικό της Επιτροπής που προβλέ- 
πεται από το Π.Δ. 433/83 με το οποίο η Επιτροπή γνωμάτευσε την 
αναγνώριση του νερού ΗΙ5ΑΚ προέλευσης Βουλγαρίας σαν «φυσικό με¬ 
ταλλικό». 

6. Τις από 29.5.90 και 31.5.90 Υπεύθυνες Δηλώσεις της Εισαγω¬ 
γικής Εταιρείας «ΑΣΤΙΚΑ ΕΠΕ». 

7. Τα με αριθ. πρωτ. 4372/30.5.90 και 4261-/31.5.90 έγγραφά 
μας. 

8. Την από 8.6.90 επιστολή της εισαγωγικής εταιρείας «ΑΣΤΙΚΑ 
ΕΠΕ». 

9. Την αρ. Υ 1059/90 απόφαση του Πρωθυπουργού για τον καθορι¬ 
σμό αρμοδιοτήτων, αποφασίζουμε: 

Αναγνωρίζουμε το νερό ΗΙ5ΑΚ προέλευσης Βουλγαρίας σαν «φυσικό 
μεταλλικό νερό» γιατί πληρεί όλες τις προϋποθέσεις που προβλέπονται 
από το Π.Δ. 433/83» για τους όρους εκμετάλλευσης και κυκλοφορίας 
στο εμπόριο των φυσικών μεταλλικών νερών». Σύμφωνα με την ετι- 
κέττα που ορίστηκε από την Επιτροπή στις 13.6.90 συνεδρίασή της. 

Η παρούσα να δημοσιευθεί στην Εφημερίδα της Κυβέρνησης και θα 
ισχύει από την ημερομηνία έκδοσής της. 

Αθήνα, 12 Ιουνίου 1990 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
- φ - 

Αριθ, 17982 (5) 

Εγγραφές, μετεγγραφές και αποδεσμεύσεις ποδ/στών Β’, Γ’ Εθνικής 

Κατηγορίας και Ερασιτεχνών, άγων, περιόδου 1990 - 1991. 

Η ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «Περί επανασυστάσεως της Γ.Γ.Α. και των αρ¬ 
μοδιοτήτων αυτής». 

β. Του Β.Δ. 729/70 «Περί αμειβόμενων Ποδοσφαιριστών». 

γ. Του Ν. 75/75 «Περί οργανώσεως του εξωσχολικού Αθλητισμού 
κλπ.» όπως ισχύει. 

δ. Του Ν. 879/79 «Περί Ποδοσφαιρικών Ανωνύμων Εταιρειών» και 
σε εκτέλεση των Π.Δ. και Υπουργικών Αποφάσεων που έχουν εκδοθεί 
και ισχύουν. 

ε. Του Ν. 1558/85 «Κυβέρνηση και Κυβερνητικά Όργανα». 

2. Την Υπουργική Απόφαση 12962/86 «Περί του Κανονισμού 
Αγώνων Ποδοσφαίρου (Κ.Α.Π.)», όπως ισχύει. 

3. Την αρ. 1022/20.4.90 κοινή-απόφαση των Πρωθυπουργού και 
Υπουργού Πολιτισμού «Ανάθεση (αρμοδιοτήτων στην Υφυπουργό Πολι¬ 
τισμού Φάνη Πάλλη - Πετραλιά», αποφασίζουμε: 

Οι εγγραφές, μετεγγραφές και αποδεσμεύσεις ημεδαπών και ομογε¬ 
νών αμειβόμενων και ερασιτεχνών ποδοσφαιριστών Β’, Γ’ Εθνικών Κα¬ 
τηγοριών και Ερασιτεχνικών, διενεργούνται ως εξής: 

Άρθρο 1 

Κατηγορίες Ποδοσφαιριστών 

1. Κάθε ΠΑΕ Β’, ή Γ’ Εθνικής Κατηγορίας διατηρεί στη δύναμή της 
αμειβόμενους ποδοσφαιριστές ήτοι: τους επαγγελματίες και ημιεπαγ- 
γελματίες που είχε κατά τον χρόνο του υποβιβασμού της (από την Α’ 
στην Β’ Εθνική Κατηγορία) καθώς και όσους θα αποκτήσει αγωνιζό- 
μενη στις παραπάνω κατηγορίες. 

2. Κάθε σωματείο Β’ ή Ρ Εθνικής κατηγορίας διατηρεί στη δύναμή 
του: 

α. Αμειβόμενους ποδοσφαιριστές. 

β. Ερασιτέχνες ποδοσφαιριστές. 

3. Κάθε ερασιτεχνικό σωματείο διατηρεί στη δύναμή του ερασιτέχνες 
ποδοσφαιριστές. 

Άρθρο 2 

Αριθμός ποδοσφαιρστών ΠΑΕ και Σωματείων Β', Γ’ 

Εθνικής Κατηγορίας και Ερασιτεχνικών Σωματείων 

1. Κάθε ΠΑΕ Β' ή Γ' Εθνικής Κατηγορίας δεν επιτρέπεται να διατη¬ 
ρεί στη δύναμή της περισσότερους από είκοσι πέντε (25) αμειβόμενους 
ποδοσφαιριστές. 

Κατ’ εξαίρεση, στον αριθμό των παραπάνω ποδοσφαιριστών συμπε- 
ριλαμβάνονται και οι τυχόν αλλοδαποί ποδοσφαιριστές που τα συμβό¬ 
λαιά τους λήγουν μετά το τέλος της άγων, περιόδου που υποβιβάστηκαν 
από την Α' στη Β' Εθνική Κατηγορία, εξακολουθούν δε να αγωνίζονται 
μέχρι..την αρχική λήξη των συμβολαίων τους. 

2. Κάθε σωματείο Β' ή Γ' Εθνικής Κατηγορίας δεν επιτρέπεται να 
διατηρεί στη δύναμή του περισσότερους από είκοσι δύο (22) αμειβόμε- 
νους-ποδοσφαιριστές.— 

Επιτρέπεται να χρησιμοποιεί ακόμα μέχρι τρεις (3) συνολικά, ερασι¬ 
τέχνες ποδοσφαιριστές που ανήκουν στη δύναμή του, κατά τη διάρκεια 
της ποδοσφαιρικής περιόδου, των οποίων η χρησιμοποίηση επιτρέπεται 
μετά παρέλευση πέντε (5) πλήρων ημερών, αφ’ ότου τα σωματεία δη¬ 
λώσουν στην ΕΠΟ με έγγραφό τους τη βούλησή τους αυτή. 

Ποδοσφαιριστές της κατηγορίας αυτής, οι οποίοι χρησιμοποιήθηκαν 
σε αγώνες των ομάδων τους στις δύο προηγούμενες αγωνιστικές περιό¬ 
δους και δεν καταστούν αμειβόμενοι μέχρι 5.7.1990, μένουν υποχρεω¬ 
τικά ελεύθεροι δυνάμενοι να εγγραφούν με οποιαδήποτε ιδιότητα σε 
οποιοδήποτε σωματείο ή ΠΑΕ. 

3. Κάθε ερασιτεχνικό σωματείο, καθώς επίσης και τα σωματεία Β', 
Γ' Εθνικής κατηγορίας για τα ερασιτεχνικά τους τμήματα, δεν επιτρέ¬ 
πεται να διατηρούν περισσότερους από εκατόν σαράντα (140) ποδοσφαι¬ 
ριστές, ανεξάρτητα από την ηλικία τους. 

4. Κάθε ΠΑΕ ή Σωματείο Β’, Γ’ Εθνικής κατηγορίας δεν έχει σε 
οποιαδήποτε περίπτωση, το δικαίωμα να διατηρεί στη δύναμή του πε¬ 
ρισσότερους από δύο (2) αμειβόμενους ομογενείς ποδοσφαιριστές από 
την Κύπρο και την Τουρκία. 

Άρθρο 3 

Προθεσμίες εγγραφών - 

1. Η αρχική εγγραφή ποδοσφαιριστή, διενεργείται κατά το χρονικό 
διάστημα από 11.9 - 15.5. 

2. Η εγγραφή ποδοσφαιριστών, που κατέστησαν ελεύθεροι με οποιο- 
δήποτε τρόπο, (επαγγελματιών, ημιεπαγγελματιών, αμειβόμενων) σε 
ΠΑΕ ή Σωματείο Β’, Γ' Εθν. Κατηγορίας διενεργείται από 1-15/7 και 
από 1-15/12 κάθε έτους, των δε ελεύθερων ερασιτεχνών από 11.9 - 
31.12. 

3. Η εγγραφή ποδοσφαιριστών, που κατέστησαν ελεύθεροι με οποιο- 
δήποτε τρόπο, σε ερασιτεχνικά σωματεία, διενεργείται από 11.9 - 
31.12. 

4. Οι ελεύθεροι επαγγελματίες, ημιεπαγγελματίες και αμειβόμενοι 
ποδοσφαιριστές απαγορεύεται να εγγράφονται σε ερασιτεχνικά σωμα¬ 
τεία που ίδρυσαν ΠΑΕ ή στο Ερασιτεχνικό τμήμα των σωματείων Β', Γ' 
Εθνικής Κατηγορίας. 

Άρθρο 4 

Προθεσμίες Μετεγγραφών 

1. Οι μετεγγραφές ποδοσφαιριστών από ή σε σωματεία και ΠΑΕ Β', 
Γ' Εθνικών Κατηγοριών, διενεργούνται στα χρονικά διαστήματα από 
1.7 - 15.7 και από 1.12 - 15.12. 

2. Οι μετεγγραφές ερασιτεχνών ποδοσφαιριστών από ή σε Ερασιτε¬ 
χνικά σωματεία και σε σωματεία ή ΠΑΕ Β', Γ' Εθνικής διενεργούνται 
από 1.7 - 15.7. 

3. Οι διατάξεις των άρθρων 3 και 4 της παρούσης εφαρμόζονται ανά¬ 
λογα για τους ομογενείς από την Κύπρο και Τουρκία καθώς και τους 
Έλληνες του εξωτερικού. 


4. Για την απόκτηση ποδοσφαιριστών Β', Γ' Εθνικής κατηγορίας και 
Ερασιτεχνικών κατηγοριών από ΠΑΕ ή Σωματεία Α' Εθνικής Κατηγο¬ 
ρίας, εφαρμόζονται οι διατάξεις του Π.Δ. 551/79, όπως ισχύει. 

Άρθρο 5 

Αριθμός μετεγγραφόμενων Ποδοσφαιριστών 
σε ΠΑΕ και Σωματεία Β', Γ' Εθνικών 
Κατηγοριών και σε Ερασιτεχνικά Σωματεία 

1. Κάθε ΠΑΕ ή σωματείο Β’, Γ' Εθν. Κατηγορίας έχει δικαίωμα να 
αποκτήσει από μετεγγραφή ή με εγγραφή ελεύθερων ποδοσφαιριστών 
και στις δύο μεταγραφικές περιόδους συνολικά μέχρι δέκα (10) ποδο¬ 
σφαιριστές, επαγγελματίες ή ημιεπαγγελματίες ή αμειβόμενους ή ομο¬ 
γενείς από την Κύπρο και την Τουρκία, με την επιφύλαξη της παρ. 4 του 
άρθρου 2 της παρούσης. 

2. Κάθε ΠΑΕ Β', ή Γ' Εθν. Κατηγορίας έχει το δικαίωμα να αποκτή¬ 
σει (με εγγραφή ή μετεγγραφή) ερασιτέχνες ποδοσφαιριστές με την 
προϋπόθεση ότι θα τους καταστήσει υποχρεωτικά αμειβόμενους. 

3. Κάθε σωματείο Β' ή Γ' Εθνικής Κατηγορίας έχει το δικαίωμα να 
αποκτήσει ερασιτέχνες ποδοσφαιριστές, ημεδαπούς ή ομογενείς από την 
Κύπρο και την Τουρκία με την επιφύλαξη της παρ. 4 του άρθρου 2 της 
παρούσης. 

4. Κάθε ερασιτεχνικό σωματείο έχει το δικαίωμα να αποκτήσει με 
μετεγγραφή απεριόριστο αριθμό ερασιτεχνών ποδοσφαιριστών, ημεδα¬ 
πών, ομογενών από την Κύπρο και την Τουρκία και Ελλήνων του εξω¬ 
τερικού με την επιφύλαξη της διάταξης της παρ. 3 του άρθρου 2 της πα¬ 
ρούσης. 

Δεν επιτρέπεται η απόκτηση ποδοσφαιριστών αυτής της κατηγορίας 
(ελεύθερων αμειβόμενων) για τα ερασιτεχνικά τμήματα των σωματείων 
Β' ή Γ' Εθνικής Κατηγορίας. 

5. Απαγορεύεται η απόκτηση καθώς και η διατήρηση αλλοδαπών 
ποδοσφαιριστών από ΠΑΕ και Σωματεία Β', Γ' Εθνικής κατηγορίας 
καθώς και από τα ερασιτεχνικά σωματεία, με την επιφύλαξη της παρ. 1 
. περ. β' του άρθρου 2 της παρούσης. 

Άρθρο 6 

Οικονομικοί όροι μετεγγραφών 

1. Σε περίπτωση μετεγγραφής ποδοσφαιριστή σε ΠΑΕ ή σωματείο 
Β’, Γ' Εθνικής Κατηγορίας από ΠΑΕ ή Σωματείο Α’, Β’, Γ’ Εθνικών 
Κατηγοριών το ανώτερο επιτρεπόμενο όριο του ποσού μετεγγραφής, 
συμπεριλαμβανομένου και του δώρου του ποδοσφαιριστή, δεν επιτρέπε¬ 
ται να υπερβαίνει το ποσό των τριών εκατομμυρίων (3.000.000) δρχ. 

Τα ανωτέρω ισχύουν και προκειμένου για μετεγγραφή ποδοσφαιρι¬ 
στή ομογενή από την Κύπρο και την Τουρκία καθώς και για Έλληνα 
του εξωτερικού. 

2. Προκειμένου για την μετεγγραφή ερασιτέχνη ποδοσφαιριστή, ο 
οποίος καθίσταται υποχρεωτικά αμειβόμενος, σε ΠΑΕ ή Σωμ. Β', Γ’ 
Εθνικής κατηγορίας επιτρέπεται να καταβληθεί τόσο στο σωματείο από 
το οποίο μετακινείται, όσο και στον ποδοσφαιριστή ποσό μέχρι του 
ύψους των τριών εκατομμυρίων (3.000.000) δραχμών. 

Άρθρο 7 

Ανανέωση - Λύση Σύμβασης 

1. Η ανανέωση της σύμβασης (συμβολαίου) μεταξύ σωματείου και 
ποδοσφαιριστή θα γίνεται σύμφωνα με όσα ορίζονται από τις διατάξεις 
του ΕΚΑΠ. Κατ’ εξαίρεση είναι δυνατή, ύστερα από συμφωνία των δύο 
μερών, η καταβολή τοις μετρητοίς του 50% του ποσού της προσφοράς 
που δικαιούται να λάβει ο ποδοσφαιριστής, του δε υπολοίπου σε ίσες ετή¬ 
σιες δόσεις που καταβάλλονται στην αρχή του κάθε συμβατικού έτους. 

2. Επιτρέπεται η λύση της σύμβασης «κοινή συναινέσει» των συμβαλ- 
λομένων. 

3. Σε περίπτωση υποβιβασμού, για οποιοδήποτε λόγο, ΠΑΕ ή σω¬ 
ματείου Β’ ή Γ' Εθνικής κατηγορίας, εφαρμόζεται η διάταξη της παρα¬ 
γράφου 5 του άρθρου 1 του Β.Δ. 729/1970 «περί αμειβομένων ποδο¬ 
σφαιριστών», εκτός από την περίπτωση υποβιβασμού της ομάδας που 
οφείλεται σε ποινή λόγω δωροδοκίας στην οποία, με τελεσίδικη από- 

φάση, προκύπτει συμμετοχή των διοικούντων την ομάδα στην αξιόποινη 
πράξη. 

Άρθρο 8 

Δικαιολογητικά εγγραφών - μετεγγραφών 

1. Για την αρχική εγγραφή ποδοσφαιριστή (ο οποίος δικαιούται να 
συμμετέχει σε ομάδα ανδρών μετά τη συμπλήρωση του 14ου έτους της 
ηλικίας του) στη δύναμη αμιγώς ερασιτεχνικού σωματείου ή στο ερασι¬ 
τεχνικό τμήμα σωματείου Β' ή Γ' Εθνικής κατηγορίας ή σε σωματείο 
που ίδρυσε ΠΑΕ ή που βρίσκεται στο στάδιο ιδρύσεως ΠΑΕ ή στο Ερα¬ 
σιτεχνικό τμήμα Σωματείου που αγωνίζεται στο Πρωτάθλημα Α' Εθνι¬ 
κής Κατηγορίας απαιτείται - διαφορετικά θεωρείται απαράδεκτη η εγ¬ 
γραφή και απορρίπτεται - να υποβληθούν στην ΕΠΟ, το δωδέκατο 
(12ο) έτος της ηλικίας του: 

α) Αίτηση δελτίου, πίνακας αίτησης δελτίου σε δύο (2) αντίγραφα και 
δελτίο αθλητικής ιδιότητας που χορηγούνται από την ΕΠΟ. 

β) Φωτοτυπία των δύο (2) όψεων της αστυνομικής ταυτότητας του 
ποδοσφαιριστή, κι αν δεν υπάρχει ταυτότητα, της βεβαίωσης κατάθεσης 
δικαιολογητικών για την έκδοσή της ή διαφορετικά - πιστοποιητικού 
γεννήσεώς του με πρόσφατη φωτογραφία, θεωρημένου από την οικεία 
Αστυνομική, Δημοτική ή και Κοινοτική Αρχή. 

2. Το σωματείο που αποκτά ποδοσφαιριστή αυτής της κατηγορίας 
πρέπει, μαζί με την υποβολή των υπόλοιπων δικαιολογητικών που 
απαιτούνται για την απόκτησή του, να υποβάλλει και το δικαιολογητικό 
που προβλέπεται από την προηγούμενη παράγραφο αυτού του άρθρου. 

3. Για τους πρωτοεγγραφόμενους ποδοσφαιριστές που δεν έχουν συ¬ 
μπληρώσει το δέκατο όγδοο (18ο) έτος της ηλικίας τους κατά το χρόνο 
που υποβάλλεται το ανωτέρω δελτίο, απαιτείται σύμφωνη γνώμη των 
ασκούντων την γονική τους μέριμνα. 

4. Προκειμένου για τους ομογενείς ποδοσφαιριστές από την Τουρκία 
απαιτείται για την αρχική τους εγγραφή -εκτός από τα υπόλοιπα δι- 
καιολογητικά- και η υποβολή βεβαίωσης της οικείας Αστυνομικής Αρ¬ 
χής από την οποία να προκύπτει η επί δύο (2) τουλάχιστον χρόνια εγκα¬ 
τάστασή τους στην Ελλάδα, καθώς και υπευθύνου δηλώσεως του Ν.Δ. 
1599/1986 η οποία να υπογράφεται από τον ποδοσφαιριστή, τον Πρό¬ 
εδρο και το Γενικό Γραμματέα του Σωματείου που τον αποκτά και με 
την οποία να βεβαιώνεται ότι ο ποδοσφαιριστής αυτός δεν είναι γραμμέ¬ 
νος στη δύναμη σωματείου τού εξωτερικού. 

5. Οι αιτήσεις για την μετεγγραφή των ποδοσφαιριστών υποβάλλο¬ 

νται υποχρεωτικά στην ΕΠΟ, με συστημένη επιστολή και σε ειδικό 
έντυπό της. . 

Η υποβολή τους με οτλιοδήποτε άλλο τρόπο τις καθιστά απαράδε¬ 
κτες. 

6. Η εγγραφή ή μετεγγραφή ομογενών από Κύπρο και Τουρκία ή 
Ελλήνων ποδοσφαιριστών που αποκτούνται από το εξωτερικό, διενερ- 
γείται με συστημένη επιστολή και απαιτείται να υποβληθούν τα εξής δι- 
καιολογητικά: 

α. Αίτηση δελτίου 

β. Σύμβαση (συμβόλαιο), προκειμένου περί αμειβόμενων 

γ. Πιστοποιητικό της ξένης Ομοσπονδίας που ζητείται υποχρεωτικά 
μέσω της ΕΠΟ σχετικά με την ελεύθερη μετεγγραφή τους. Τυχόν τηλε¬ 
γραφική ή κατ’ άλλο τρόπο γνωστοποίηση της συγκατάθεσης της ξένης 
ομοσπονδίας δεν λαμβάνεται υπόψη. 

Εφόσον το πιστοποιητικό που προαναφέρθηκε ληφθεί στην ΕΠΟ μέ¬ 
χρι και την 28/2, ο ποδοσφαιριστής έχει το δικαίωμα να συμμετέχει 
στους αγώνες του σωματείου κατά την διάρκεια της εν λόγω περιόδου, 
διαφορετικά (αν το πιστοποιητικά ληφθεί στην ΕΠΟ μετά την 28/2) ο 
ποδοσφαιριστής κατακυρώνεται υπέρ του σωματείου που το αποκτά, 
αλλά δικαιούται ν’ αγωνίζεται στους αγώνες Πρωταθλημάτων και Κυ¬ 
πέλλου Ελλάδος του Σωματείου του από την επόμενη αγωνιστική πε¬ 
ρίοδο. 

7. Για όλες τις περιπτώσεις των μετεγγραφών καθώς και των εγγρα¬ 
φών ελεύθερων ποδοσφαιριστών σε Τμήματα Αμειβόμενων Ποδοσφαι¬ 
ριστών, εκτός των υπόλοιπων δικαιολογητικών που χρειάζονται, είναι 
απαραίτηση η υποβολή -μαζί με αυτά- και υπεύθυνης δήλωσής του * 
Ν.Δ. 1599/1986 από την οποία να προκύπτει το χρηματικό ποσό που 
δαπανήθηκε για αυτές, καθώς και καταχώρηση αυτού του ποσού στο οι¬ 
κείο βιβλίο των σωματείων. 

Η παραπάνω δήλωση, που υποβάλλεται από το σωματείο που απο¬ 
κτά τον ποδοσφαιριστή, πρέπει να υπογράφεται από τους Πρόεδρο, Γε¬ 
νικό Γραμματέα και Ταμία και των δύο (2) Σωματείων (αυτού που τον 


χορηγεί και αυτού που τον αποκτά) καθώς και από τον ποδοσφαιριστή. 

Η παράλειψη της υποβολής της δήλωσης, έχει σαν συνέπεια την 
απόρριψη της αίτησης εγγραφής ή μετεγγραφής. 

8. Η απόδειξη της ιδιότητας του ομογενή ποδοσφαιριστή γίνεται με 
την υποβολή -μαζί με τα υπόλοιπα δικαιολογητικά- Πιστοποιητικού 
της αρμόδιας Ελληνικής Αρχής ή των κατά τόπους Προξενικών Αρχών 
της Ελλάδος. 

Η σχετική αίτηση θεωρείται απαράδεκτη, στην περίπτωση που δεν 
υποβληθεί το παραπάνω πιστοποιητικό. 

9. Για την μετακίνηση Ελλήνων ποδοσφαιριστών στο Εξωτερικό 
προκειμένου να συμμετάσχουν σε αγώνες «Ελληνικών» Σωματείων 
(σωματείων ομογενών) απαιτείται πάντοτε η χορήγηση κανονικής με¬ 
τεγγραφής από τα σωματεία στα οποία ανήκουν, εφόσον η ξένη Ομο¬ 
σπονδία στην οποία υπάγεται το σωματείο που μετακινούνται είναι μέ¬ 
λος της ΡΙΓΑ. 

Εφόσον ο ποδοσφαιριστής επανέλθει στην Ελλάδα, μόνο στο σωμα¬ 
τείο της ημεδαπής από το οποίο μετακινήθηκε μπορεί να μετεγγραφεί. 

Η μετεγγραφή αυτής της περίπτωσης, δεν υπολογίζεται στον αριθμό 
των ποδοσφαιριστών που δικαιούται το σωματείο να αποκτήσει, σύμ¬ 
φωνα με τις διατάξεις αυτής της αποφάσεως. 

Στην περίπτωση, όμως, που η παραπάνω Ομοσπονδία δεν ανήκει 
στην ΡΙΓΑ, η μετακίνηση επιτρέπεται πάντοτε με την απαραίτηση συ¬ 
γκατάθεση του ημεδαπού σωματείου που χορηγείται με απλή έγγραφη 
συναίνεσή του καθώς και της ΕΠΟ, εφόσον αρκεί αυτή για το σωματείο 
στο οποίο μετακινείται ο ποδοσφαιριστής και για την τυχόν υπάρχουσα 
Ομοσπονδία του. 

Στην τελευταία αυτή περίπτωση, ο μετακινούμενος ποδοσφαιριστής 
οποτεδήποτε επιστρέψει στην Ελλάδα -ανήκει υποχρεωτικά στη δύ¬ 
ναμη του Σωματείου της ημεδαπής, από το οποίο μετακινήθηκε. 

Άρθρο 9 

Υποβολή πινάκων Ερασιτεχνών Ποδοσφαιριστών 

Από 21.7. μέχρι 31.7.1990 υποβάλλονται στην ΕΠΟ από τα Ερα¬ 
σιτεχνικά Σωματεία καταστάσεις εις τριπλούν που περιέχουν τους ποδο¬ 
σφαιριστές που δεν επιθυμούν τα σωματεία να κρατήσουν στη δύναμή 
τους, καθώς και τους ποδοσφαιριστές που χορηγείατι ελεύθερη μετεγ¬ 
γραφή, οι οποίοι καθίστανται ελεύθεροι έστω και αν δεν χρησιμοποιή¬ 
σουν την μετεγγραφή αυτή. Για κάθε ποδοσφαιριστή είναι απαραίτητο 
να αναγράφονται το ονοματεπώνυμο, όνομα πατρός και μητρός και ο 
αριθμός δελτίου ΕΠΟ. Οι καταστάσεις αυτές υποβάλλονται στην ΕΠΟ 
με συστημένη επιστολή. 

Το ένα από τα αντίγραφα, μετά την εμπρόθεσμη πρωτοκόλλησή του 
στην ΕΠΟ, θα επιστρέφεται απ’ αυτή στην οικεία Ένωση του Σωμα¬ 
τείου, το δε άλλο θα αποστέλλεται στο Σωματείο. Μετά την υποβολή 
του πίνακα στην ΕΠΟ, απαγορεύεται οποιαδήποτε διαφοροποίησή του 
(προσθήκες, διαγραφές κ.λπ.). 

Ο Πρόεδρος και ο Γ ενικός Γ ραμματέας του Σωματείου είναι υπεύθυ¬ 
νοι για την σύνταξη του πίνακα αναφορικά με την ακρίβεια όσων δια¬ 
λαμβάνονται σε αυτόν. Ο πίνακας αυτός υπογράφεται υποχρεωτικά από 
τον Πρόεδρο και τον Γενικό Γραμματέα του Σωματείου και φέρει την 
σφραγίδα του σωματείου. 

Άρθρο 10 

Ταχυδρόμηση αιτήσεων εγγραφών-μετεγγραφών 

1. Αιτήσεις εγγραφής-μετεγγραφής υποβάλλονται μόνο με συστη¬ 
μένη επιστολή. Οποιοσδήποτε άλλος τρόπος αποστολής ή κατάθεσης εί¬ 
ναι απαράδεκτος. 

2. Ως χρονολογία υποβολής αίτησης μετεγγραφής ή εγγραφής θεω¬ 
ρείται η ημερομηνία και ώρα κατάθεσης της συστημένης επιστολής στο 
Ταχυδρομείο της έδρας του σωματείου το οποίο την στέλνει ή της έδρας 
του σωματείου που την χορηγεί. 

3. Στην περίπτωση αποστολής εγγράφων από Ταχυδρομείο της ίδιας 
πόλης θα λαμβάνεται υπόψη ο αύξων αριθμός κατάθεσης αυτού του Τα¬ 
χυδρομείου, ενώ στην περίπτωση αποστολής από Ταχυδρομεία διαφό¬ 
ρων τόπων η ημερομηνία κατάθεσης των εγγράφων στα Ταχυδρομεία. 

Τέλος, σε περίπτωση ταχυδρόμησής την ίδια ημέρα εγγράφων προς 
την ΕΠΟ από διαφορετικά Ταχυδρομεία της ίδιας πόλης η προτεραίο- 

τητα καθορίζεται από τον αύξοντα αριθμό πρωτοκόλλησης στο ειδικό 
πρωτόκολλο της Ε.Π.Ο. 

Άρθρο 11 
Γενικές διατάξεις 

1. Ποδοσφαιριστής, ερασιτέχνης ή ανήκων στη δύναμη ΠΑΕ ή Σω¬ 
ματείο Β' ή Γ' Εθνικής Κατηγορίας, ανεξάρτητα από την προέλευσή του 
ή την ιδιότητά του, που υπογράφει περισσότερες από μία αιτήσεις δελ¬ 
τίου εγγραφής ή μετεγγραφής του υπέρ διαφορετικών σωματείων ή 
1ΑΕ κατά το χρονικό διάστημα από 1.7. - 15.5 του επόμενου έτους, 
τιμωρείται από την ΕΠΟ με ποινή αποκλεισμού ενός (1) χρόνου κάθε 
αγώνα, μετά προηγούμενη κλήση σε απολογία, η οποία αρχίζει από την 
χρονολογία που περιήλθε (πρωτοκολλήθηκε) στην ΕΠΟ η δεύτερη από 
τις παραπάνω αιτήσεις. 

2. Το σωματείο ή η ΠΑΕ στο οποίο ανήκει αυτός ο τιμωρημένος πο¬ 
δοσφαιριστής ευθύνεται για την τυχόν συμμετοχή του στους αγώνες του, 
από την ημέρα που θα του κοινοποιηθεί, με συστημένη επιστολή από την 
ΕΠΟ, η ποινή που επιβλήθηκε. 

3. Το σωματείο ή η ΠΑΕ, το οποίο, μέσα στην ίδια μετεγγραφική πε¬ 
ρίοδο,-χορήγηση δύθ-(2) ελεύθερες.μετεγγραφές_στον ίδιο ποδοσφ αιρι- 
στή, τιμωρείται από την ΕΠΟ με αποκλεισμό τριών (3) μηνών από την 
έναρξη του οικείου Πρωταθλήματος, ενώ ο ποδοσφαιριστής κατακυρώ¬ 
νεται μεν υπέρ του σωματείου ή της ΠΑΕ που υπέβαλε πρώτα την αί¬ 
τηση, αλλά τιμωρείται κι αυτός από την ΕΠΟ, με ποινή αποκλεισμού 
ενός (1) χρόνου από κάθε επίσημο και φιλικό αγώνα. (Ο χρόνος έναρξης 
της ποινής του ποδοσφαιριστή υπολογίζεται σύμφωνα με τα όσα διαλαμ¬ 
βάνονται στην παρ. 1 του παρόντος άρθρου). 

4. Οι ποδοσφαιριστές που αποκτούνται, με οποιοδήποτε τρόπο, από 
ΠΑΕ ή Σωματεία Β', Γ' Εθν. Κατηγορίας στο διάστημα 1.7. - 15.7., 
δεν έχουν δικαίωμα μετεγγραφής και στο διάστημα 1.12. - 15.12. 

5. Ο προβλεπόμενος, κατά περίπτωση, από τις διατάξεις της παρού- 
σης αριθμός ποδοσφαιριστών που οι ΠΑΕ και τα σωματεία Β', Γ' Εθνι¬ 
κής Κατηγορίας έχουν το δικαίωμα να διατηρούν στη δύναμή τους, εί¬ 
ναι ανεξάρτητος από τον αριθμό των ποδοσφαιριστών που χρησιμο¬ 
ποιούν, συνολικά, στη διάρκεια της αγωνιστικής περιόδου με την απα¬ 
ραίτητη, όμως, προϋπόθεση ότι οι χρησιμοποιούμενοι ποδοσφαιριστές, 
κατά ιον χρόνο της χρησιμοποίησής τους, περιλαμβάνονται νόμιμα στον 
αριθμό των ποδοσφαιριστών που οι ΠΑΕ και τα Σωματεία Β', Γ' Εθνι¬ 
κής Κατηγορίας δικαιούνται να διατηρούν. 

6. Για τις μετεγγραφές των σωματείων ή των ΠΑΕ που προβιβάζο- 
νται ή υποβιβάζονται, σύμφωνα με τους βαθμολογικούς πίνακες των 
Ιρωταθλημάτων της τρέχουσας περιόδου, καθώς και τις ανανεώσεις 
των συμβολαίων των ποδοσφαιριστών, εφαρμόζονται οι διατάξεις που 
αναφέρονται στην κατηγορία στην οποία θα ανήκουν μετά τον προβιβα¬ 
σμό ή τον υποβιβασμό τους. 

7. Σε οποιαδήποτε περίπτωση μετεγγραφής ποδοσφαιριστή, απαιτεί¬ 
ται η συγκατάθεση του Σωματείου ή της ΠΑΕ που ανήκει. 

8. Οι ομάδες όλων των κατηγοριών, κατά την μεταγγραφική πε¬ 
ρίοδο του Ιουλίου, δικαιούνται να αποκτούν ποδοσφαιριστές για την κα¬ 
τηγορία που προάγονται ή υποβιβάζονται, σύμφωνα με την βαθμολο¬ 
γική τους θέση και με την προϋπόθεση ότι δεν εκκρεμεί ένσταση ή προ¬ 
σφυγή κατά του κύρους αγώνα τους που είναι δυνατό από την έκβασή 
της, να επηρεαστεί η άνοδός τους ή η κάθοδός τους σε άλλη κατηγορία. 

9. Ποδοσφαιριστές των οποίων τα συμβόλαια λήγουν κατά τον χρόνο 
που υποβιβάζεται η ομάδα τους, από αμειβόμενη σε ερασιτεχνική κατη¬ 
γορία, μένουν ελεύθεροι, ανεξάρτητα από τον χρόνο επικύρωσης της 
βαθμολογίας. 

10. Ποδοσφαιριστές των οποίων τα συμβόλαια λήγουν μετά τον υπο¬ 
βιβασμό της ομάδας τους από αμειβόμενη σε ερασιτεχνική κατηγορία, 
καθίστανται αυτοδικαίως ελεύθεροι μετά τη συμπλήρωση του χρόνου 
για τον οποίο είχαν δεσμευθεί, εφόσον το Σωματείο στο οποίο ανήκουν 
παραμένει σε ερασιτεχνική κατηγορία. 

11. Ποδοσφαιριστές, της κατηγορίας που προβλέπεται από το εδαφ. 
γ της παρ. 2 του άρθρου 2 της παρούσης, που η ομάδα τους υποβιβάζε¬ 
ται από αμειβόμενη σε ερασιτεχνική κατηγορία και επανέρχεται σ’ αυ¬ 
τήν, καθίστανται αυτοδικαίως ελεύθεροι να μετεγγραφούν σε ομάδα της 
αρέσκειάς τους, εφόσον το Σωματείο τους δεν τους καταστήσει αμειβό- 
μενους μέχρι της 5.7. του έτους επανόδου. 

12. Οι διατάξεις της παρούσης εφαρμόζονται ανάλογα για τις εγγρα¬ 
φές και μετεγγραφές των Σωματείων που διατηρούν γυναικείες ομάδες. 

Κάθε διάταξη που είναι αντίθετη με την παρούσα καταργείται. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 25 Ιουνίου 1990 

Η ΥΦΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 
- ψ - 

Αριθ. ΕΣ 20477 (6) 

Υπαγωγή του τακτικού προσωπικού της Κοινότητας Άκρων στις δια¬ 
τάξεις του Ν. 1188/81. 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Με την αριθ. ΕΣ 20477/21.6.1990 απόφαση του Νομάρχη Αιτω¬ 
λίας και Ακαρνανίας που εκδόθηκε σύμφωνα με τις διατάξεις του άρ¬ 
θρου 3 Ν. 1188/1981 και ύστερα από σύμφωνη γνωμοδότηση του 
Υπηρεσιακού Συμβουλίου άρθρου 14 Ν. 1586/1986, έγινε υπαγωγή 
του τακτικού προσωπικού της Κοινότητας Άκρων στις διατάξεις του Α' 
μέρους.Ν. 1188/1981. ' 

Μεσολόγγι, 21 Ιουνίου 1990 
Η Νομάρχης 

ΜΑΡ1Α ΣΟΡΩΤΤΟΥ- ΤΣΑΝΑΚΗ 

- 4 - 

Αριθ, ΕΣ 20476 (7) 

Υπαγωγή του τακτικού προσωπικού της Κοινότητας Ελληνικών στις 

διατάξεις του Ν. 1188/81. 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Με την αριθ. ΕΣ 20476/21.6.1990 απόφαση του Νομάρχη Αιτω¬ 
λίας και Ακαρνανίας που εκδόθηκε σύμφωνα με τις διατάξεις του άρ¬ 
θρου 3 Ν. 1188/1981 και ύστερα από σύμφωνη γνωμοδότηση του 
Υπηρεσιακού Συμβουλίου άρθρου 14 Ν. 1586/1986, έγινε υπαγωγή 
του τακτικού προσωπικού της Κοινότητας Ελληνικών στις διατάξεις 
του Α’ μέρους Ν. 1188/1981. 

Μεσολόγγι, 21 Ιουνίου 1990 
Η Νομάρχης 

ΜΑΡΙΑ ΣΟΡΩΤΤΟΥ - ΤΣΑΝΑΚΗ 

-♦-- 

Αριθ. 23289/89 (8) 

Σύσταση στο Ν. Εύβοιας δημοτικού νομικού προσώπου, με την επωνυ¬ 
μία «Σχολική Επιτροπή Γυμνασίου - Λυκείου Δήμου Σκύρου». 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89. 

2. Τις όμοιες του Π.Δ. 331/83, με το οποίο μεταβιβάστηκαν αρμο¬ 
διότητες του Υπουργείου Εσωτερικών, στους Νομάρχες. 

3. Την αριθ. ΣΤ.5/26/5.10.1988 κοινή απόφαση των Υπουργών 
Εσωτερικών, Οικονομικών, Εθνικής Παιδείας και θρησκευμάτων και 
Περιβάλλοντος, Χωροταξίας και Δημοσίων Έργων, με την οποία ρυθ¬ 
μίζονται τα θέματα της σχολικής περιουσίας και των δαπανών λειτουρ¬ 
γίας επισκευής και συντήρησης των σχολικών μονάδων της πρωτοβάθ¬ 
μιας και δευτεροβάθμιας εκπαίδευσης. 

4. Την αριθ. 110/89 απόφαση του Δημοτικού Συμβουλίου Σκύρου 
για τη σύσταση του παραπάνω νομικού προσώπου, αποφασίζουμε: 

1. Συστήνουμε στο Δήμο Σκύρου ίδιο νομικό πρόσωπο με την επωνυ¬ 
μία «Σχολική Επιτροπή Γυμνασίου - Λυκείου». 

2. Σκοπός του νομικού προσώπου είναι: 

α. Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

β. Η εκτέλεση μικρών έργων, για επισκευή και συντήρηση των διδα¬ 
κτηρίων. 

γ. Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ. Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 

αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από πενταμελές διοικητικό συμβού¬ 
λιο, αποτελοόμενο από: 

α. Τον εκάστοτε Δήμαρχο, ως πρόεδρο. 

β. Ένα δημοτικό σύμβουλο. 

γ. Ένα δημότη Σκύρου. 

δ. Το Δ/ντή του Γυμνασίου και Λυκείου. 

ε. Εκπρόσωπο του συλλόγου γονέων και κηδεμόνων. 

4. Η θητεία του πρώτου Δ.Σ. του νομικού προσώπου, λήγει με τη 
λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική ή κοινοτική πε¬ 
ρίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 
α. Η ετήσια επιχορήγηση. 

β.-Η ετήσια επιχορήγηση του κράτους.^ 
γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών— 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται, από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 19 Ιουνίου 1990 

Ο Νομάρχης 
ΝΙΚ. ΑΓΓΕΛΗΣ 

- +- 

,Αριθ. 13450 (9) 

Σύσταση στην Κοινότητα Αγ. Δημητρίου Ν. Ηλείας ίδιου Νομικού προ¬ 
σώπου με το όνομα «Σχολική Επιτροπή Δημοτικού Σχολείου και 
Νηπιαγωγείου Αγ. Δημητρίου και Δημοτικού Σχολικού Κολο- 
κυθά». 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989). 

2. Την Δ4/162/28.3.1989 κοινή απόφαση των Υπουργών Εσωτε¬ 
ρικών, Οικονομικών, Εθνικής Παιδείας και Θρησκευμάτων και Περι¬ 
βάλλοντος Χωροταξίας και Δημοσίων Έργων. 

3. Την αριθ. 22/90 απόφαση του κοινοτικού Συμβουλίου, αποφασί¬ 
ζουμε: 

1. Συστήνουμε ίδιο νομικό πρόσωπο στην κοινότητα Αγίου Δημη¬ 
τρίου με το όνομα «Σχολική Επιτροπή Δημοτικού Σχολείου και Νηπια¬ 
γωγείου Αγ. Δημητρίου και Δημοτικού Σχολικού Κολοκυθά». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7μελές διοικητικό συμβούλιο, 
που αποτελείται από τους: 

α. Εκάστοτε Πρόεδρο της Κοινότητας, ως Πρόεδρο, 
β. Δύο (2) Κοινοτικούς Συμβούλους. 

γ. Το Διευθυντή των Σχολείων Δημοτικού και Νηπιαγωγείου, 
δ. Τον εκπρόσωπο του Συλλόγου Γονέων και Κηδεμόνων του Δημ. 
Σχολείου και Νηπιαγωγείου. 


ε. Δύο (2) δημότες ή κατοίκους της Κοινότητας. 

Τα ανωτέρω υπό στοιχεία β και ε μέλη ορίζονται με απόφαση του κοι¬ 
νοτικού Συμβουλίου. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί τη κοι¬ 
νοτική περίοδο. 

Το Διοικητικό Συμβούλιο εκλέγει με μυστική ψηφοφορία αντιπρόεδρο 
και γραμματέα. 

5. Πόροι του Νομικού Προσώπου είναι: 

α. Η ετήσια επιχορήγηση της Κοινότητας. 

β. Η ετήσια επιχορήγηση του κράτους. 

γ. Κάθε είδους εισφορές, δωρεές, κληρονομιές και κληροδοσίες. 

6. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Διοικητικού Συμβουλίου και όταν 
αυτός απουσιάζει ή κωλύεται, από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

ΠύργοςΤ~204ουνίου 1990 

Ο Νομάρχης 
ΓΕΡ. ΚΟΥΤΑΒΑΣ 

-♦- 

( 10) 

Υπαγωγή τακτικού προσωπικού Κοιν/τας Σπηλιάς στις δ/ξεις του Α' 
μέρους του Ν. 1188/81. 

Ο ΝΟΜΑΡΧΗΣ ΚΟΖΑΝΗΣ 

Με την 10815/90 απόφασή μας που εκδόθηκε ύστερα από γνώμη 
του Κοινοτικού Συμβουλίου Σπηλιάς και σύμφωνη γνωμοδότηση του 
Υπηρεσιακού Συμβουλίου του άρθρου 14 παρ. 9 του Ν. 1586/86 υπά¬ 
γεται το τακτικό προσωπικό της Κοινότητας Σπηλιάς στις διατάξεις του 
Α' μέρους του Ν. 1188/81. (Απόφαση Νομαρχίας Ε. 10815/ 
13.6.90).. 

Κοζάνη, 13 Ιουνίου 1990 

Με εντολή Νομάρχη 

Ο Προϊστάμενος 
ΓΕΩΡΓΙΟΣ ΔΟΥΔΑΛΗΣ 

-♦- 

Αριθ. 14880 (11) 

Σύσταση αμιγούς δημοτικής επιχείρησης με το όνομα «Δημοτική Επι¬ 
χείρηση Πολιτιστικής Ανάπτυξης Νίκαιας (ΔΕΠΑΝ). 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις των άρθρων 268, 270, 274 και 287 του Δημοτικού 
και Κοινοτικού Κώδικα (Π.Δ. 323/89). 

2. Τις διατάξεις του Π.Δ. 250/89 Μεταβίβαση αρμοδιοτήτων του 
Υπουργού Εσωτερικών στους Νομάρχες. 

3. Την απόφαση του Υπουργού Εσωτερικών 25027/84 που δημο¬ 
σιεύτηκε στο ΦΕΚ 244/84 ΦΕΚ τεύχος Β'. 

4. Την αριθ. 87/90 απόφαση του Δημοτικού Συμβουλίου Νίκαιας, 
αποφασίζουμε: 

1. Συστήνουμε ίδιο νομικό πρόσωπο με το όνομα Δημοτική Επιχεί¬ 
ρηση Πολιτιστικής Ανάπτυξης Νίκαιας (ΔΕΠΑΝ) στο Δήμο Νίκαιας. 

Σκοπός του Νομικού αυτού Προσώπου είναι: 

Η απόκτηση της αναγκαίας υποδομής και η οργάνωση και λειτουρ¬ 
γία των δραστηριοτήτων που απαιτούνται για την κοινωνική και πολιτι¬ 
στική ανάπτυξη της έκτασης δικαιοδοσίας του Δήμου Νίκαιας και άλ¬ 
λων περιοχών εφ’ όσον ζητηθεί. 

Ειδικότερα ως σκοποί της ΔΕΠΑΝ αναφέρονται ενδεικτικά οι εξής: 

α. Κατασκευάζει, διαχειρίζεται και λειτουργεί Πολιτιστικά Κέντρα, 
Κέντρα Νεότητας και λοιπούς χώρους Κοινωνικών και Πολιτιστικών 
Λειτουργιών καθώς και Αθλητικών δραστηριοτήτων. 

β. Ιδρύει και λειτουργεί Σχολές Καλλιτεχνικής και γενικότερης παι¬ 
δείας και Εργαστήρια Εικαστικών Τεχνών. 

γ. Διοργανώνει επιμορφωτικά σεμινάρια, προγράμματα εκπαίδευσης 
ή επιμόρφωσης των κατοίκων - ιδιαίτερα δε των νέων για τον επαγγελ¬ 
ματικό προσανατολισμό και την εξειδίκευσή τους σε διάφορους τομείς. 

δ. Κατασκευάζει διαχειρίζεται και εκμεταλλεύεται εγκαταστάσεις 
εστίασης και αναψυχής (εστιατόρια, αναψυκτήρια, καφετερίες, θέατρα, 
κινηματογράφους κ.λπ.). 

ε. Οργανώνει, διαχειρίζεται και εκμεταλλεύεται καλλιτεχνικές, κοι¬ 
νωνικές, πολιτιστικές και αθλητικές εκδηλώσεις και γενικότερα δραστη¬ 
ριότητες που συνδέονται με την κοινωνική πολιτιστική και αθλητική 
αναβάθμιση της ποιότητας ζωής. 

Γ) Η επιχείρηση διοικείται από Ιίμελές Διοικητικό Συμβούλιο που 
αποτελείται: 

α. Από πέντε (5) αιρετούς εκπροσώπους του Δήμου Νίκαιας με ισά¬ 
ριθμους αναπληρωτές τους. 

β. Από ένα (1) εκπρόσωπο των εργαζομένων στην επιχείρηση αν 
αυτή απασχολεί από περισσότερους από (20) εργαζόμενους με τον ανα¬ 
πληρωτή του. 

γ. Από ένα (1) εκπρόσωπο κοινωνικού φορέα της περιοχής Νίκαιας, 
με τον αναπληρωτή του. 

δ. Από τέσσερις (4) δημότες ή κατοίκους του Δήμου Νίκαιας που 
έχουν πείρα ή γνώσεις σχετικές με το αντικείμενο της επιχείρησης, με 
τους αναπληρωτές τους. 

Δ) Η διάρκεια της Επιχείρησης είναι τριάντα (30) χρόνια από την δη¬ 
μοσίευση της απόφασης αυτής στην Εφημερίδα της Κυβερνήσεως. 

Ε) Έδρα της επιχείρησης είναι ο Δήμος Νίκαιας του Νομού Αττικής. 

ΣΤ) Τα περιουσιακά στοιχεία που διαθέτει ο Δήμος Νίκαιας στην 
Επιχείρηση όπως αποτιμήθηκαν σύμφωνα με τις διατάξεις του άρθρου 
9 του Ν. 2190/20 είναι: 

α. Η κυριότητα οικοπέδου ιδιοκτησίας του Δήμου Νίκαιας στην οδό 
Αγ. I. Χρυσοστόμου αρ. 3 στο Ο.Τ. 181, εμβαδού 339, 20 μ2 σύμ¬ 
φωνα με το τοπογραφικό διάγραμμα του μηνός Δεκεμβρίου του έτους 
1985, που συντάχθηκε από τον Αρχιτέκτονα Κώστα Παπαζώη. 

β. Η κυριότητα οικοπέδου και κτιρίου ιδιοκτησίας του Δήμου Νίκαιας 
στην οδό Αρκαδίου αρ. 16, στο Ο.Τ. 213, εμβαδού 124,80 μ2, σύμ¬ 
φωνα με το τοπογραφικό διάγραμμα αρ. 1219/30, που τηρείται στη Δ/ 
νση Τεχνικών Υπηρεσιών του Υπουργείου Γεωργίας, συνολικής αξίας 
28.200.000 δρχ. 

γ. Η κυριότητα του οικοπέδου και εγκαταστάσεων ιδιοκτησίας του 
Δήμου Νίκαιας στην Πλατεία 25ης Μαρτίου, που συνορεύει προς Β με 
την οδό Λαοδικείας, με πρόσωπο 32.000 μ προς Α με την οδό Δημοκρί¬ 
του με πρόσωπο 60.000 μ προς Ν. με την Λ.Π. Ράλλη, με πρόσωπο 
32.000 μ. και Δ με τμήμα της Πλατείας 25ης Μαρτίου με πλευρά 
60.000 μ., εμβαδού 1900,2 μ2 σύμφωνα με το τοπογραφικό διά¬ 
γραμμα αρ. 6080/53, που συντάχθηκε από τον μηχανικό I. Γωνιω- 
τάκη, συνολικής αξίας 60.000.000 δρχ. 

δ. Η κυριότητα οικοπέδου και εγκαταστάσεων ιδιοκτησίας του Δή¬ 
μου Νίκαιας στο Δημοτικό Κήπο, που συνορεύει Β με την οδό Σωκρά- 
τους, με πρόσωπο 126,85 μ, Δ με την οδό Αμυραδάκη με πρόσωπο 
111,50 μ., Ν με την οδό Κνωσσού με πρόσωπο 126,70 μ. και Αμε την 
οδό Κύπρου, με πρόσωπο 110,07 μ. εμβαδού 14.000 μ2, σύμφωνα με 
τα τοπογραφικά διαγράμματα αρ. 852/853, μηνός Μαΐου του έτους 
1931, που συντάχθηκαν από τον Μηχανικό Σ. Παππά, αξίας 
125.000.000 δρχ. 

ε. Η κυριότητα εκτάσεων που περιήλθε μετά από απαλλοτριώσεις 
στην ιδιοκτησία του Δήμου Νίκαιας, στην περιοχή Σελεπίτσαρι, και 
απαρτίζεται από έκταση 16,962 μ2, που συνορεύει με την οδό Ακροπό- 
λεως, στο ύψος από Δελφών έως Τομπάζη, έκταση 35834 μ2 που συ¬ 
νορεύει με την δεξαμενή της ΕΥΔΑΠ, έκταση 110,70 μ2 που συνορεύει 
με την οδό της Κυράς της Ρω, έκταση 4.000 μ2 που συνορεύει με το 
Κατράκειο θέατρο, συνολικού εμβαδού 69,919 μ2, αξίας 
487.123.000 δρχ. σύμφωνα με τα: 


ΦΕΚ 609/26.11.84 τεύχος Δ 
ΦΕΚ 1164/30.11.87 τεύχος Δ 
ΦΕΚ 1206/17.12.87 τεύχος Δ 
ΦΕΚ 701/3.9.88 τεύχος Δ 
ΦΕΚ 797/10.11.88 τεύχος Δ 
ΦΕΚ 901/30.12.88 τεύχος Δ 

ζ. Ο Δήμος Νί^ριας διαθέτει στην επιχείρηση χρηματικό ποσό 
5.000.000 δρχ. ως αρχικό κεφάλαιο της (χρειάζεται παραπάνω περί¬ 
που 12.000.000 δρχ.). 

η. Οι πόροι της Επιχείρησης είναι τα έσοδα: από θεατρικές παραστά¬ 
σεις και καλλιτεχνικές εκδηλώσεις, από την λειτουργία των αναψυκτη- 
ρίων, εστιατορίων, κυλικείων, από την λειτουργία των σχολών, από την 
χρήση των έργων ή υπηρεσιών της και γενικά από την άσκηση της δρα- 
στηριότητάς της, οι πρόσοδοι από την περιουσία της, δάνεια εισφορές, 
δωρεές και λοιπές επιχορηγήσεις, 
θ. Η επιχείρηση διαλύεται: 

α) Με απόφαση του Δημοτικού Συμβουλίου, με την απόλυτη πλειο- 
ψηφία των μελών του και απόφαση του Υπουργού Εσωτερικών. 

- β.. Οταν λήξει_χωρίς να περατωθεί η διάρκεια τηςεπιχείρησης και 
γ. Σε περίπτωση πτώχευσης της επιχείρησης. 

Την διάλυση της επιχείρησης ακολουθεί η εκκαθάριση. 

Εκτός από την περίπτωη της πτώχευσης, η εκκαθάριση γίνεται από 
εκκαθαριστές που ορίζονται από το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και το υπόλοιπο πε¬ 
ριέρχεται στο Δήμο. 

I) Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, η διαχείρηση και η εποπτεία της 
επιχείρησης διέπονται από τις σχετικές με τις Δημοτικές και Κοινοτικές 
Επιχειρήσεις διατάξεις του Π.Δ. 323/89 ΔΚΚ και την με αρ. 25027/ 
2.4.84 απόφαση του Υπουργού Εσωτερικών, που δημοσιεύθηκε στο 
ΦΕΚ 244/19.4.84 (τεύχος Β’). 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 20 Ιουνίου 1990 

Ο Νομάρχης, 

ΠΑΝΟΣ ΓΥΦΤΟΥΛΑΣ 

-♦- 

Αριθ. 11393 (12) 

Τροποποίηση του άρθρου 7 της συστατικής πράξης ΔΕΑΔΑ. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Την με αριθμ. 27373/86 απόφαση του Υπουργού Εσωτερικών. 

2. Το με αριθμ. 25/88 ΠΔ με το οποίο μεταβιβάστηκαν οι αρμοδιό¬ 
τητες στους Νομάρχες. 

3. Την με αριθμ. 26995/14.12.89 απόφαση Νομάρχη Πειραιά με 
την οποία τροποποιείται η συστατική πράξη της ΔΕΑΔΑ. 

4. Το με αριθμ. 260 άρθρο του ΠΔ 323/89 του ΔΚΚ, αποφασίζει: 
Τροποποιεί: α) Το άρθρο 7 της συστατικής πράξης ΔΕΑΔΑ αυξάνο¬ 
ντας το χρηματικό ποσό που διαθέτει ο Δήμος από 196.403.000 δρχ. 
σε 351.438.000 δρχ. και β) το άρθρο 3 περιορίζοντας τη συμμετοχή 
των κατοίκων ή δημοτών που συμμετέχουν στο Ιίμελές Δ.Σ. από 6 
άτομα σε 5 άτομα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 13 Ιουνίου 1990 

Ο Νομάρχης 
ΠΑΝΟΣ ΓΥΦΤΟΥΛΑΣ 

ΕΦΗΜΕΡΙλ I ΗΑ ΚΥΒΕΡΝΗί-Ε^Α (I ίΥΧυΐ ΔϋΥ 1ΕΡΜ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ <3Β 

. λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τήλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

I 

Από 25 σελίδες και πάνω η τιμή πώλησης κάθε φύλλού (δσέλιδου ή μέρους αυτού) αυξάνεται κατά 20 δρχ. 


• ϊ. ' . ' 

ι 

Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ’ 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

0 

» 

» 

» 

Α.Ε. &Ε.Π.Ε. 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης οτο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















